Príloha č. 7
k nariadeniu vlády č....../2002 Z. z.

ŠPECIFICKÉ OPATRENIA PRE  obzvlášť škodlivÉ látKY

	Zoznam látok zo skupín látok uvedených v zozname I. prílohy č. 1 zákona č. 184/2002 Z.z. (ďalej len „látky podľa zoznamu“), na ktoré sa  vzťahujú špecifické opatrenia uvedené v časti A až C:

ortuť
kadmium
hexachlórcyklohexán (HCH)
chlorid uhličitý (tetrachlórmetán)
DDT
pentachlórfenol (PCP)
aldrín, dieldrín, endrín a isodrín
hexachlórbenzén (HCB)
hexachlórbutadién (HCBD)
chloroform
1,2-dichlóretán (EDC)
 trichlóretylén (TRI)
 perchlóretylén (tetrachlóretylén -PER)
 trichlórbenzén (TCB)

Časť A.
Limitné hodnoty znečistenia a postup  monitorovania vypúšťania priemyselných odpadových vôd

1) Limitné hodnoty znečistenia sú pre látky podľa zoznamu stanovené  v členení podľa výrobných prevádzok. Limitné hodnoty znečistenia sú vyjadrené ako najvyššie priemerné denné a mesačné koncentrácie a ako najväčšie množstvo vypúšťaných látok pripadajúce na jednotku charakteristického parametra znečisťujúcej činnosti za obdobie jedného dňa a jedného mesiaca, ktoré  nemôžu byť prekročené.
	   2) Množstvo vypúšťaných látok pripadajúce na jednotku charakteristického parametra znečisťujúcej činnosti je vyjadrené množstvom látok pripadajúcich na jednotku  vyprodukovaného, spracovaného alebo použitého množstva látok výrobnou  prevádzkou počas rovnakého obdobia, alebo s inými charakteristickými parametrami tejto činnosti. Tieto hodnoty musia byť vždy dodržané.
 		3) Spracovanie látok podľa zoznamu je akýkoľvek priemyselný proces, ktorý obsahuje výrobu, spracovanie a použitie látok podľa zoznamu alebo akýkoľvek iný výrobný postup s použitím týchto látok.
4) Limitné hodnoty znečistenia sa zvyčajne vzťahujú k miestu vypúšťania vôd. Ak sa tieto vody čistia mimo výrobnej prevádzky v čistiarni odpadových vôd, tak sa môže povoliť aplikovanie limitných hodnôt v mieste, kde opúšťajú čistiareň.
5) Limitné hodnoty znečistenia vyjadrené ako maximálne koncentrácie nemôžu byť v žiadnom prípade väčšie ako maximálne množstvá vztiahnuté na jednotku množstva vody potrebnej na jednotku množstva inštalovanej výrobnej kapacity. Toto platí aj vtedy, ak výrobné prevádzky vykonávajú iné činnosti ako tie, pre ktoré boli stanovené limitné hodnoty znečistenia určené v časti A tejto prílohy a ktoré by mohli byť zdrojom látok podľa zoznamu.
6) Spôsob monitorovania musí byť stanovený tak, aby bola zabezpečená kontrola súladu vypúšťania látok podľa zoznamu s emisnými štandardami určenými v povolení. Pre odber a analýzu vzoriek a pre meranie množstva vypúšťaných vôd a množstva použitých látok musí postup monitorovania zabezpečiť meranie charakteristických vlastností činnosti, ktorá spôsobuje znečistenie. 
7) V prípadoch, keď nie je možné stanoviť množstvo použitých látok, môže byť spôsob monitorovania založený na množstve, odvodenom z výrobnej kapacity, pre ktorú bolo udelené povolenie. 
8) Pri vypúšťaní odpadových vôd s obsahom obzvlášť škodlivých látok sa odoberá reprezentatívna 24-hodinová zlievaná vzorka. Množstvo vypustených látok počas jedného mesiaca sa vypočíta z denného množstva vypustených látok. Odber vzoriek  a meranie množstva vypúšťaných odpadových vôd sa zvyčajne vykonáva v mieste vypúšťania odpadových vôd, na ktoré sa vzťahujú limitné hodnoty. Tam, kde je to nevyhnutné z hľadiska zaistenia požiadaviek  odporúčaných metód, možno  povoliť odber vzoriek a meranie množstva vypúšťaných odpadových vôd aj na iných miestach pred miestom ich vypúšťania, ak pravidelné kontroly ukázali, že merania v tomto bode zodpovedajú vypúšťanému množstvu odpadových vôd v mieste ich vypúšťania alebo sú vždy vyššie. Pritom je potrebné zabezpečiť, aby všetky vypúšťané vody, ktoré by mohli byť znečistené danými látkami, boli zahrnuté do sledovania. 
9) Uvedený spôsob monitoringu sa môže v prípade, že vypúšťané množstvo látky neprekročí určitú hodnotu, ktorá je pre danú látku uvedená v špecifických opatreniach, významne zjednodušiť.

Časť B
Kvalitatívne ciele  a postupy monitorovania

1) Kvalitatívne ciele sú stanovené s ohľadom na elimináciu znečistenia. Pokiaľ nie je uvedené inak, koncentrácia prezentujúca kvalitatívne ciele pre  obzvlášť škodlivé látky v povrchových vodách sa vzťahuje na priemerné ročné výsledky sledovania. Ak sa aplikuje viac ako jeden kvalitatívny cieľ v jednej oblasti, tak kvalita vody musí vyhovovať všetkým týmto cieľom.
2) Pre každé vydané povolenie orgán štátnej vodnej správy definuje podrobné pravidlá a monitorovacie postupy. 
3) Vzorky sa odoberajú v mieste, ktoré  reprezentuje  kvalitu vody ovplyvnenú vypúšťaním. Frekvencia vzorkovania musí byť dostatočná na to, aby preukázala zmeny vo vodnom prostredí vo väzbe na prirodzenú zmenu hydrologických podmienok - minimálne štyri krát za rok.
4) Tam, kde nie je žiadny  dôkaz o akomkoľvek probléme pri dosahovaní a priebežnom     udržiavaní kvalitatívneho cieľa,  môže sa zaviesť zjednodušený spôsob monitorovania.

Časť C
Odporúčané metódy merania

1) Pre každú látku zo zoznamu sa definuje  metóda jej stanovenia, limit detekcie, presnosť metódy a správnosť.
2) Množstvo vypúšťaných odpadových vôd sa musí merať s presnosťou  5%.

1. Špecifické opatrenia pre ortuť  

CAS č. 7439-92-1

Časť A : Limitné hodnoty znečistenia a postup ich monitorovania vo vypúšťaných odpadových vodách

Priemyselné odvetvie	Limitné hodnoty znečistenia	
	Množstvo ortuti na 1 kg spracovanej ortuti
(g/kg)	Koncentrácia
(mg/l)	
1. Chemický priemysel používajúci ortuťové katalyzátory:
      a)pri výrobe vinylchloridu
      b)pri ostatných činnostiach	

0,1
5	

0,05
0,05	
2.   Výroba ortuťových katalyzátorov používaných pri výrobe vinylchloridu	
0,7	
0,05	
3. Výroba anorganických a organických zlúčenín ortuti (okrem  bodu 2)	
0,05	
0,05	
4.Výroba primárnych batérií obsahujúcich ortuť	
0,03	
0,05	
5. Priemysel neželezných kovov
5.1. Závody na zhodnocovanie ortuti
5.2. Ťažba a  zušľachťovanie neželezných kovov	
-

-	
0,05

0,05	
6. Úpravne toxického odpadu obsahujúceho ortuť	
-	
0,05	
7.Chlóralkalická elektrolýza
7.1 Recyklovaný soľný roztok a      
      odpadový soľný roztok
7.2. Recyklovaný soľný roztok
7.3. Odpadový  soľný roztok	

-
1,0
5,04	

0,05

0,5	

Limitné hodnoty znečistenia pre priemerné denné hodnoty sú dvojnásobné oproti zodpovedajúcim mesačným hodnotám uvedeným v tabuľke, okrem chlóralkalickej elektrolýzy, kde tvoria štvornásobok mesačných hodnôt uvedených v predchádzajúcej tabuľke.
Ak priemyselný podnik, ktorý nepoužíva chlóralkalickú elektrolýzu nevypúšťa viac  ako 7,5 kg ortuti za rok, môže byť stanovený zjednodušený postup monitorovania.

Časť  B:   Kvalitatívne ciele

Celková koncentrácia ortuti v povrchových vodách ovplyvnených vypúšťaním odpadových vôd nesmie prekročiť 1 g/l ako aritmetický priemer výsledkov získaných počas roka.
Koncentrácia ortuti v reprezentatívnej vzorke rybieho mäsa, vybraného kompetentným orgánom ako indikátor, nesmie prekročiť 0,3 mg/kg čerstvej hmotnosti. 
Koncentrácia ortuti v sedimentoch a mäkkýšoch nesmie v čase výrazne vzrastať.

Časť C:  Odporúčané metódy merania a limity detekcie

Odporúčaná metóda stanovenia ortuti vo vode, rybom mäse, sedimentoch  a mäkkýšoch je bezplameňová atómová absorpčná spektrofotometria po príslušnej úprave vzorky.
Limit detekcie musí byť taký, aby  presnosť a správnosť metódy bola  30% pri nasledujúcich koncentráciách:
pre odpadové vody - jedna desatina koncentrácie ortuti uvedenej v povolení,
pre povrchové vody - jedna desatina koncentrácie ortuti uvedenej v kvalitatívnom cieli, 
v prípade rybieho mäsa - jedna desatina koncentrácie ortuti uvedenej v kvalitatívnom cieli, 
v prípade sedimentov - jedna desatina koncentrácie ortuti vo vzorke alebo 0,05 mg/kg sušiny, podľa toho, ktorá hodnota je väčšia.

2. Špecifické opatrenia pre kadmium

CAS č. 7440-43-9

Časť A : Limitné hodnoty znečistenia a postup ich monitorovania vo vypúšťaných odpadových vodách

Priemyselné odvetvie  	Limitné hodnoty znečistenia	
	Množstvo  kadmia na 1 kg spracovaného kadmia
(g/kg)	Koncentrácia
(mg/l)	
1.Ťažba zinku, zušľachťovanie olova a 
zinku, priemysel kadmiových a neželezných kovov	                    

-	

0,2	
2. Výroba zlúčenín obsahujúcich kadmium	0,5	0,2	
3. Výroba pigmentov	0,3	0,2	
4. Výroba stabilizátorov	0,5	0,2	
5. Výroba primárnych a sekundárnych batérií	1,5	0,2	
6. Povrchová úprava kovov elektrolýzou	  0,37	0,2	
7. Výroba kyseliny fosforečnej alebo fosfátových hnojív z horniny obsahujúcej fosfáty	

-	

-	

Priemerné  denné limitné hodnoty sú dvojnásobkom priemerných mesačných hodnôt uvedených v tabuľke. 
Ak priemyselná prevádzka nevypúšťa viac, ako 10 kg kadmia za rok, môže byť stanovený jednoduchší postup monitorovania.
Pri priemyselných prevádzkach na povrchovú úpravu elektrolýzou môže byť použitý zjednodušený monitorovací postup, iba ak je celkový objem elektrolytických nádrží menší ako 1,5 m3.

Časť B :  Kvalitatívne ciele

Celková koncentrácia kadmia v povrchovej vode ovplyvnenej vypúšťaním odpadových vôd nesmie presiahnuť 5 g/liter.
Koncentrácia kadmia v sedimentoch a mäkkýšoch nesmie v čase výrazne vzrastať.

Časť C:   Odporúčané metódy merania a limity detekcie

Odporúčaná  metóda stanovenia kadmia vo vode, sedimentoch a mäkkýšoch je atómová absorpčná spektrofotometria po príslušnej úprave vzorky.
Limit detekcie musí umožňovať, aby presnosť a správnosť metódy bola  30% pri nasledujúcich koncentráciách:
pre odpadové vody - jedna desatina koncentrácie kadmia uvedenej v povolení,
pre povrchové vody - 0,1 g/l alebo jedna desatina koncentrácie kadmia uvedenej v kvalitatívnom cieli, podľa toho, ktorá hodnota je väčšia,
ak ide o sedimenty - jedna desatina koncentrácie kadmia vo vzorke alebo 0,1 mg/kg sušiny, podľa toho, ktorá hodnota je väčšia.

3. Špecifické opatrenia pre HCH

CAS č. 608-73-1

Časť A : Limitné hodnoty znečistenia a postup ich monitorovania vo vypúšťaných 
                   odpadových vodách

Priemyselné odvetvie	Limitné hodnoty znečistenia	
	Množstvo HCH na tonu vyrobeného HCH
(g/t)	Koncentrácia
(mg/l)	
1. Výroba HCH	2	2	
2. Extrakcia lindánu	4	2	
3. Výroba HCH a extrakcia lindánu v jednej      prevádzke	
5	
2	

Priemerné  denné limitné hodnoty znečistenia sú dvojnásobkom priemerných mesačných hodnôt uvedených v tabuľke. 
Ak priemyselná prevádzka nevypúšťa viac, ako 3 kg HCH za rok,  môže byť v povolení stanovený zjednodušený postup monitorovania. 

Časť B :  Kvalitatívne ciele

Celková koncentrácia HCH v povrchovej vode ovplyvnenej vypúšťaním odpadových vôd nesmie presiahnuť 100 ng/l s výnimkou povrchových vôd určených na odber pre pitnú vodu, v ktorých celková koncentrácia HCH nesmie prekročiť koncentráciu 50 ng/l
Celková koncentrácia HCH v sedimentoch, v mäkkýšoch alebo rybách nesmie postupom času výrazne rásť.

Časť C: Odporúčané metódy merania a limity detekcie

Odporúčaná metóda stanovenia HCH vo vypúšťaných odpadových vodách a v povrchovej vode v je plynová chromatografia s detektorom  elektrónového záchytu po extrakcii vhodným rozpúšťadlom.
Presnosť a správnosť metódy musí byť  50 % pri koncentrácii, ktorá predstavuje dvojnásobok hodnoty limitu detekcie. 
Limit detekcie musí byť:
pre odpadové vody - jedna desatina koncentrácie požadovanej v bode odberu;
pre povrchové vody  - jedna desatina koncentrácie stanovenej ako kvalitatívny cieľ;
v prípade sedimentov 1 g/kg sušiny;
ak ide o  živé organizmi 1 g/kg živej váhy

4. Špecifické opatrenia pre chlorid uhličitý 

CAS č. 56-23-5

Časť A : Limitné hodnoty znečistenia a postup ich monitorovania vo vypúšťaných 
                    odpadových vodách

Výrobná prevádzka 	Limitné hodnoty	
	Množstvo CCl4 na 1t celkovej produkčnej kapacity chlórmetánov
(g/t)	 Koncentrácia 
(mg/l)	
Výroba chloridu uhličitého perchloráciou	proces s umývaním      40
proces bez umývania   2,5	1,5
1,5	
Výroba chlórmetánov metánovou chloráciou (vrátane vysokotlakej elektrolytickej výroby chlóru) a z metanolu	

10	

1,5	
Výroba chlórfluoro-uhličitanov	-	-	

Priemerné  denné limitné hodnoty znečistenia sú dvojnásobkom priemerných mesačných hodnôt uvedených v tabuľke. 

Ak priemyselná prevádzka nevypúšťa viac ako 30 kg tetrachlórmetánu za rok,  môže sa zaviesť zjednodušený postup monitorovania.

Časť B : Kvalitatívne ciele

Celková koncentrácia CCl4 v povrchovej vode ovplyvnenej vypúšťaním odpadových vôd nesmie presiahnuť 12 g/l.

Časť C: Odporúčané metódy merania a limity detekcie

Odporúčanou metódou stanovenia chloridu uhličitého vo vypúšťaných vodách je plynová chromatografia. Ak je koncentrácia nižšia ako 0,5 mg/l je limit detekcie 0,1 g/l a je potrebné použiť citlivý detektor. Pre koncentrácie vyššie ako 0,5 mg/l je limit detekcie 0,1 mg/l.
      Správnosť a presnosť metódy musí byť  50% pri koncentrácii, ktorá predstavuje dvojnásobok hodnoty limitu detekcie.

5.  Špecifické opatrenia pre DDT (č. 46)

CAS č. 50-29-3

Časť A : Limitné hodnoty znečistenia a postup ich monitorovania vo vypúšťaných      
                    odpadových vodách

Výrobná prevádzka	Limitné hodnoty znečistenia 	
	Množstvo DDT na 1t vyrobenej, spracovanej alebo použitej látky
(g/t)	Koncentrácia
(mg/l) 	
Výroba DDT	8	0,7	
Výroba DDT vrátane zlučovania DDT na  jednom mieste	
4	
0,2	

      V nových zdrojoch znečistenia musia byť použité najlepšie dostupné techniky, zabezpečujúce limitné hodnoty pre vypúšťanie DDT nižšie  ako 1g/t vyrobených produktov.
      Ak priemyselná prevádzka nevypúšťa viac ako 1 kg DDT za rok, môže sa zaviesť zjednodušený  postup monitorovania. 

Časť B :   Kvalitatívne ciele

      Celková koncentrácia pre izoméry para-para-DDT v povrchovej vode ovplyvnenej vypúšťaním odpadových vôd nesmie presiahnuť 10 g/l, resp. 25g/l pre celkové DDT.
Koncentrácia DDT vo vodnom prostredí, sedimentoch, mäkkýšoch a rybách sa nesmie v čase výrazne zvýšiť.

Časť C: Odporúčané  metódy merania a limity detekcie

Na stanovenie DDT vo vodnom prostredí a vypúšťaných odpadových vodách sa ako odporúčaná  metóda používa plynová chromatografia s detektorom elektrónového záchytu po extrakcii vhodným rozpúšťadlom. Limit detekcie pre celkové DDT je približne 4 g/l pre vodné prostredie a 1 g/l pre vypúšťané odpadové vody v závislosti od výskytu cudzích látok prítomných vo vzorke. 
Odporúčaná metóda, ktorá sa používa na stanovenie DDT v sedimentoch a organizmoch je plynová chromatografia s detektorom elektrónového záchytu po príslušnej úprave vzoriek. Limit detekcie je 1 g/kg.
Správnosť a presnosť metódy musí byť  50% pri koncentrácii, ktorá predstavuje dvojnásobok hodnoty limitu detekcie.

6.  Špecifické opatrenia pre pentachlórfenol 

CAS č. 87-86-5

Časť A : Limitné hodnoty a postup monitorovania vypúšťania

Výrobná prevádzka	Limitné hodnoty 	
	Množstvo PCP na 1 t 
výrobnej/ úžitkovej kapacity (g/t)	Koncentrácia
(mg/l)	
Výroba pentachloro-fenolátu sodného hydrolýzou HCH	
25	
1	

     Limitné hodnoty znečistenia pre priemerné denné hodnoty sú dvojnásobné oproti zodpovedajúcim mesačným hodnotám uvedeným v tabuľke.
Ak priemyselná prevádzka nevypúšťa viac ako 3 kg PCP za rok,  môže sa zaviesť zjednodušený postup monitorovania. 

Časť B :  Kvalitatívne ciele

      Koncentrácia pentachlórfenolu v povrchovej vode ovplyvnenej vypúšťaním odpadových vôd nesmie presiahnuť  hodnotu 2g/l.
Koncentrácia PCP v sedimentoch, mäkkýšoch a  rybách  nesmie v čase výrazne vzrastať.

Časť C: Odporúčané  metódy merania a limity detekcie

    Odporúčanou  metódou merania na stanovenie  pentachlórfenolu vo vypúšťaných odpadových vodách a vodnom prostredí je vysokotlaká kvapalná alebo plynová chromatografia s detektorom elektrónového záchytu po extrakcii zodpovedajúcim rozpúšťadlom. Limit detekcie pre vypúšťané odpadové vody je 2 g/l  a 0,1 g/l pre vodné prostredie. 
Odporúčaná  metóda, ktorá sa použije na určenie pentachlórfenolu v sedimentoch a organizmoch je vysokotlaková kvapalná alebo plynová chromatografia s detektorom elektrónového záchytu po príslušnej úprave vzoriek. Detekčný limit je 1 g/kg.
    Správnosť a presnosť metódy musí byť  50% pri koncentrácii, ktorá predstavuje dvojnásobok hodnoty detekčného limitu.

7.  Špecifické opatrenia pre

Aldrin 		CAS č. 309-00-2
Dieldrin 		CAS č. 60-57-1
Endrin 		CAS č. 72-20-8
Isodrin 		CAS č. 465-73-6

Časť A : Limitné hodnoty znečistenia a postup ich monitorovania vo vypúšťaných  
                   odpadových vodách

Výrobná prevádzka 	Limitné hodnoty znečistenia	
	Množstvo na tonu celkovej výrobnej kapacity    
 (g/t)	Koncentrácia 
(g/l)  	
Výroba aldrinu, dieldrinu a endrinu vrátane ich zlučovania na jednom mieste	                 
                   3  	
2	

Limitné hodnoty znečistenia pre priemerné denné hodnoty sú päťnásobkom  zodpovedajúcich mesačných hodnôt uvedených v tabuľke. Ak je to možné denné priemerné hodnoty by nemali prekročiť dvojnásobok  prezentovaných  hodnôt.
Limitné hodnoty uvedené v tabuľke sa aplikujú na celkové vypúšťanie aldrinu, dieldrínu a endrínu. Ak vypúšťané vody z výroby alebo  použitia aldrinu, dieldrinu a/alebo endrinu (vrátanie zlučovania týchto látok) obsahujú isodrin, tak sa limitné hodnoty určené v tabuľke  aplikujú na celkové vypúšťanie aldrinu, dieldrinu, endrinu a isodrinu.

Časť B : Kvalitatívne ciele

      Koncentrácia aldrinu a dieldrinu v povrchovej vode ovplyvnenej   vypúšťaním odpadových vôd nesmie presiahnuť hodnotu 10 ng/l, koncentrácia endrinu a isodrinu 5 ng/l. 
Koncentrácia aldrinu, dieldrinu, endrinu a isodrinu v sedimentoch, mäkkýšoch a rybách  nesmie v čase výrazne vzrastať.

Časť C: Odporúčané  metódy merania a limity detekcie

     Odporúčaná metóda stanovenia aldrinu, dieldrinu, endrinu a/alebo isodrinu vo vypúšťaných odpadových vodách a vodnom prostredí je vysokotlaká kvapalinová alebo plynová chromatografia s detektorom elektrónového záchytu po extrakcii zodpovedajúcim rozpúšťadlom. Limit detekcie pre každú látku je 2,5 ng/l pre povrchové vody  a 400 ng/l pre vypúšťané odpadové vody v závislosti od výskytu iných látok vo vzorke.
Odporúčaná metóda stanovenia aldrinu, dieldrinu, endrinu a/alebo isodrinu v sedimentoch a organizmoch je plynová chromatografia s detektorom elektrónového záchytu  po príslušnej úprave vzoriek. Limit detekcie je 1 g/kg sušiny pre každú jednotlivú látku.
Správnosť a presnosť metódy musí byť  50% pri koncentrácii, ktorá predstavuje dvojnásobok hodnoty detekčného limitu.

8. Špecifické opatrenia pre hexachlórbenzén (HCB) 

CAS č. 118-74-1

Časť A : Limitné hodnoty znečistenia a postup ich monitorovania vo vypúšťaných 
                    odpadových vodách

Výrobná prevádzka	Limitné  hodnoty znečistenia	
	Množstvo HCB na 1 t výrobnej kapacity  (g/t)	Koncentrácia
(mg/l)	
Výroba a spracovanie HCB	10	1	
Výroba perchlóretylénu  a chloridu uhličitého perchloráciou	
1,5	
1,5 	
Výroba trichlóretylénu a/alebo perchlóretylénu inými procesmi	
-	
-	

     Limitné hodnoty znečistenia pre  priemerné denné hodnoty sú dvojnásobné oproti zodpovedajúcim mesačným hodnotám uvedeným v tabuľke. 
Ak vypúšťané množstvo HCB neprekročí za rok 1 kg,  môže sa zaviesť zjednodušený postup monitorovania.

Časť B : Kvalitatívne ciele

Koncentrácia HCB v povrchových vodách nesmie byť vyššia ako 0,03 g/l.
Koncentrácia HCB v sedimentoch, mäkkýšoch a rybách sa nesmie v čase výrazne zvýšiť.

Časť C: Odporúčané metódy merania a limity detekcie

Odporúčaná metóda na stanovenie  HCB vo  vypúšťaných odpadových vodách a v povrchových vodách je plynová chromatografia s detektorom elektrónového záchytu po extrakcii zodpovedajúcim rozpúšťadlom. Limit detekcie pre povrchové vody je 1 až 10 ng/l a 0,5 až 1 g/l pre vypúšťané odpadové vody, v závislosti od výskytu iných látok vo vzorke. 
Odporúčaná metóda na stanovenie HCB v sedimentoch a organizmoch je plynová chromatografia    
   s detektorom elektrónového záchytu po príslušnej úprave vzoriek. Limit  detekcie je v rozsahu od    
  1 do 10 g/kg sušiny. 
Správnosť a presnosť metódy musí byť  50% pri koncentrácii, ktorá predstavuje dvojnásobok hodnoty detekčného limitu.

9. Špecifické opatrenia pre hexachlórbutadién (HCBD) 

CAS č. 87-68-3

Časť A : Limitné hodnoty znečistenia a postup ich monitorovania vo vypúšťaných 
                    odpadových vodách

Výrobná prevádzka 	Limitné hodnoty znečistenia	
	Množstvo HCBD na 1 t celkovej výrobnej kapacity              (g/t)	Koncentrácia 
(mg/l)	
Výroba perchlóretylénu a chloridu uhličitého perchloráciou	
1,5	
1,0	
Výroba trichlóretylénu a/alebo perchlóretylénu inými  procesmi	
-	
-	

Limitné hodnoty znečistenia pre  priemerné denné  hodnoty sú dvojnásobné oproti zodpovedajúcim mesačným hodnotám uvedených v tabuľke. 
Ak vypúšťané množstvo neprekročí za rok 1 kg,  môže sa zaviesť zjednodušený postup monitorovania. 

Časť B :   Kvalitatívne ciele

Koncentrácia HCBD v povrchových vodách nesmie prevýšiť hodnotu 0,1 g/l.
Koncentrácia HCBD v sedimentoch, mäkkýšoch a rybách  nesmie v čase výrazne vzrastať.

Časť C:  Odporúčané metódy merania a limity detekcie

Odporúčaná metóda na stanovenie  HCBD vo  vypúšťaných odpadových vodách a povrchových vodách je plynová chromatografia s detektorom elektrónového záchytu po extrakcii vhodným rozpúšťadlom. Limit detekcie pre vodné prostredie je 1 až 10 ng/l a 0,5 až 1 g/l  pre vypúšťané odpadové vody v závislosti od prítomnosti iných látok vo vzorke.
      Odporúčaná metóda  stanovenia HCB v sedimentoch a organizmoch je plynová chromatografia s detektorom elektrónového záchytu po príslušnej úprave vzoriek. Limit  detekcie je v rozsahu od 1 do 10 g/kg sušiny. 
Správnosť a presnosť metódy musí byť  50% pri koncentrácii, ktorá predstavuje dvojnásobok hodnoty detekčného limitu.

10. Špecifické opatrenia pre chloroform (CHCl3)

CAS č. 67-66-3

Časť A : Limitné hodnoty znečistenia a postup ich monitorovania vo vypúšťaných 
                    odpadových vodách

Výrobná prevádzka	Limitné hodnoty znečistenia	
	Množstvo CHCl3  na 1t celkovej výrobnej kapacity   g/t	Koncentrácia 
mg/l	
Výroba chlórmetánov z metanolu alebo z metanolu a metánu	
10	
1	
Výroba chlórmetánov chloráciou metánu	7,5	1 	
Výroba chlórfluoro-uhličitanov	-	-	

      Limitné hodnoty znečistenia pre priemerné  denné hodnoty sú dvojnásobné oproti zodpovedajúcim mesačným hodnotám uvedených v tabuľke.
     Ak vypúšťané množstvo neprekročí za rok 30 kg,  môže sa zaviesť zjednodušený postup monitorovania. 

Časť B : Kvalitatívne ciele

Koncentrácia chloroformu v povrchových vodách nesmie byť vyššia ako 12 g/l.

Časť C: Odporúčané  metódy merania a limity detekcie

    Odporúčaná metóda na stanovenie chloroformu v odpadových vodách a v povrchových vodách  je plynová chromatografia. Pre koncentrácie pod 0,5 mg/l sa používa citlivý detektor, v tom prípade je  limit detekcie 0,1 g/l. Pre koncentrácie vyššie ako 0,5 mg/l je prípustný limit detekcie 0,1 mg/l.
    Odporúčaná metóda stanovenia chloroformu v sedimentoch a organizmoch je plynová chromatografia s detektorom elektrónového záchytu po príslušnej úprave vzoriek. Limit detekcie je v rozsahu od 1 do 10 g/kg sušiny. 
      Správnosť a presnosť metódy musí byť  50% pri koncentrácii, ktorá predstavuje dvojnásobok hodnoty detekčného limitu.

11. Špecifické opatrenia pre 1,2-dichlóretán (EDC)

CAS č.107-06-2

Časť A : Limitné hodnoty znečistenia a postup ich monitorovania vo vypúšťaných 
                    odpadových vodách

Výrobná prevádzka 	Limitné hodnoty znečistenia	
	Množstvo (g/t)	Koncentrácia (mg/l)	
Výroba len 1,2-dichlóretánu (bez spracovania/použitia na jednom mieste)	
2,5	
1,25	
Výroba 1,2- dichlóretánu so spracovaním alebo použitím na rovnakom mieste s výnimkou použitia podľa (e) ďalej	

5	

2,5	
Spracovanie 1,2- dichlóretánu na iné  látky ako vinylchlorid	
2,5	
1	
Používanie EDC na odmasťovanie kovov (mimo  miesta výroby podľa ) (b)	
-	
0,1	
Používanie EDC pri výrobe ionomeničov	
-	
-	

Limitné hodnoty znečistenia pre priemerné  denné hodnoty sú dvojnásobné oproti zodpovedajúcim mesačným hodnotám uvedených v tabuľke.
     Ak vypúšťané množstvo neprekročí za rok 30 kg,  môže sa zaviesť zjednodušený monitorovací postup.

Časť B : Kvalitatívne ciele

Koncentrácia 1,2-dichlóretánu v povrchových vodách nesmie prevýšiť hodnotu 10 g/l.

Časť C: Odporúčané metódy merania a limity detekcie

      Odporúčaná metóda na stanovenie 1,2-dichlóretánu  vo vypúšťaných odpadových vodách a v povrchových vodách  je  plynová chromatografia s detektorom elektrónového záchytu po extrakcii zodpovedajúcim rozpúšťadlom alebo plynová chromatografia po izolácii postupom „purge and trap“. Limit detekcie pre povrchové vody je 1 g/l a 10 g/l pre vypúšťané odpadové vody.
      Správnosť a presnosť metódy musí byť  50% pri koncentrácii, ktorá predstavuje dvojnásobok hodnoty detekčného limitu.
Koncentráciu EDC možno určiť s odkazom na množstvo AOX, EOX alebo VOX, za predpokladu, že tieto metódy dávajú pri použití zodpovedajúceho rozpúšťadla rovnaké výsledky. K tomu je potrebné získať koeficient na prepočítanie medzi koncentráciou EDC a koncentráciou parametra, ktorý bol stanovený.

12. Špecifické opatrenia pre trichlóretylén (TRI)

CAS č. 79-01-6

Časť A : Limitné hodnoty znečistenia a postup ich monitorovania vo vypúšťaných 
                   odpadových vodách

Výrobná prevádzka	Limitné hodnoty 	
	Množstvo
g/t	Koncentrácia
mg/l	
a)  Výroba trichlóretylénu (TRI) a   perchlóretylénu (PER)	
2,5	
0,5	
b)  Používanie TRI na odmasťovanie kovov	
-	
0,1	

Limitné hodnoty znečistenia pre priemerné denné hodnoty sú dvojnásobné oproti zodpovedajúcim mesačným hodnotám uvedených v tabuľke.
     Ak vypúšťané množstvo neprekročí za rok 30 kg,  môže sa zaviesť zjednodušený monitorovací postup. 

Časť B:   Kvalitatívne ciele

Koncentrácia TRI v povrchových vodách nesmie byť vyššia ako 10 g/l.

Časť C: Odporúčané  metódy merania a limity detekcie

      Odporúčaná  metóda na stanovenie trichlóretylénu vo vypúšťaných odpadových vodách a vodnom prostredí je plynová chromatografia s detektorom elektrónového záchytu po extrakcii zodpovedajúcim rozpúšťadlom. Limit detekcie pre TRI je 0,1 g/l pre povrchové vody  a 10 g/l pre vypúšťané odpadové vody. 
      Správnosť a presnosť metódy musí byť  50% pri koncentrácii, ktorá predstavuje  dvojnásobok hodnoty detekčného limitu.
      Koncentráciu TRI možno určiť s odkazom na množstvo AOX, EOX alebo VOX, za predpokladu, že tieto metódy dávajú pri použití zodpovedajúceho rozpúšťadla rovnaké výsledky. K tomu je potrebné získať koeficient na  prepočítanie medzi koncentráciou TRI a koncentráciou parametra, ktorý bol stanovený.

13. Špecifické opatrenia pre perchlóretylén (PER)

CAS č. 127-18-4

Časť A : Limitné hodnoty znečistenia a postup ich monitorovania vo vypúšťaných odpadových vodách

Výrobná prevádzka	Limitné hodnoty znečistenia	
	Množstvo
g/t	Koncentrácia
mg/l	
a) Výroba trichlóretylénu (TRI) a perchlóretylénu (PER) (TRI-PER proces)	
2,5	
0,5	
b) Výroba tetrachloridu a perchlóretylénu (TETRA-PER proces)	
2,5	
1,25	
c) Používanie PER na odmasťovanie kovov	-	0,1	
d) Výroba chlórfluoro-uhličitanov	-	-	

      Limitné hodnoty znečistenia pre  priemerné denné hodnoty sú dvojnásobné oproti zodpovedajúcim mesačným hodnotám uvedených v tabuľke.
     Ak vypúšťané množstvo neprekročí za rok 30 kg,  môže sa zaviesť zjednodušený monitorovací postup. 

Časť B : Kvalitatívne ciele

Koncentrácia PER v povrchových vodách nesmie prevýšiť hodnotu 10 g/l.

Časť C: Odporúčané metódy merania a limity detekcie

     Odporúčaná metóda stanovenia perchlóretylénu (PER) vo vypúšťaných odpadových vodách a v povrchových vodách je plynová chromatografia s detektorom elektrónového záchytu po extrakcii zodpovedajúcim rozpúšťadlom. Limit detekcie pre TRI je 0,1 g/l v povrchových vodách  a 10 g/l pre vypúšťané odpadové vody. 
      Správnosť a presnosť metódy musí byť  50% pri koncentrácii, ktorá predstavuje dvojnásobok hodnoty  limitu detekcie.
      Koncentráciu PER možno určiť s odkazom na množstvo AOX, EOX alebo VOX, za predpokladu, že tieto metódy dávajú pri použití zodpovedajúceho rozpúšťadla rovnaké výsledky. K tomu je potrebné získať koeficient na  prepočítanie medzi koncentráciou PER a koncentráciou parametra, ktorý bol stanovený.

14. Špecifické opatrenia pre trichlórbenzén (TCB) 

CAS č. 12002-48-1

Časť A : Limitné hodnoty znečistenia  a postup ich monitorovania vo vypúšťaných 
                  odpadových vodách

Výrobná prevádzka	Limitné hodnoty znečistenia	
	Množstvo
(g/t)	Koncentrácia
(mg/l)	
a)  Výroba TCB dehydrochloráciou HCH a/alebo spracovanie TCB	
10	
1	
b)  Výroba a/alebo spracovanie chlórbenzénu chloráciou benzénu	
0,5	
0,05	

Priemerné denné limitné hodnoty sú dvojnásobkom priemerných mesačných hodnôt uvedených v tabuľke.

Časť B :   Kvalitatívne ciele

Koncentrácia TCB v povrchových vodách nesmie prevýšiť 0,4 g/l.
      Koncentrácia TCB v povrchových vodách, sedimentoch a/alebo mäkkýšoch a/alebo rybách  nesmie v čase výrazne vzrastať.

Časť C: Odporúčané metódy merania a limity detekcie

      Odporúčaná metóda na stanovenie trichlórbenzénu (TCB) vo vypúšťaných odpadových vodách a v povrchových vodách je plynová chromatografia s detektorom elektrónového záchytu po extrakcii zodpovedajúcim rozpúšťadlom. Limit detekcie pre každý izomér zvlášť je 10 ng/l v povrchových vodách a 1g/l pre vypúšťané odpadové vody. 
Odporúčaná metóda na stanovenie TCB v sedimentoch a organizmoch je plynová chromatografia s detektorom elektrónového záchytu po príslušnej úprave vzoriek. Detekčný limit pre každý izomér zvlášť je 1g/kg sušiny.
Koncentráciu TCB možno určiť s odkazom na množstvo AOX, EOX alebo VOX, za predpokladu, že tieto metódy dávajú pri použití zodpovedajúceho rozpúšťadla rovnaké výsledky. K tomu je potrebné získať koeficient na  prepočítanie medzi koncentráciou TCB a koncentráciou parametra, ktorý bol stanovený.
      Správnosť a presnosť metódy musí byť  50% pri koncentrácii, ktorá predstavuje dvojnásobok hodnoty  limitu detekcie.